Qashqadaryoda kuniga 24 tonnagacha yigirilgan ip ishlab chiqaruvchi fabrika quriladi

Eronning Zarin Taj Mahan Industry Group firmasi O‘zbekistonda yigirilgan ip ishlab chiqarishni tashkil etish uchun 20 million yevro mablag‘ yo‘naltiradi. Bu haqda “O‘zbekiston 24” telekanalining “Tahlilnoma” ko‘rsatuvida ma’lum qilindi.

Kompaniya Qashqadaryo viloyatida bir kunda 24 tonnagacha ip ishlab chiqarish quvvatiga ega fabrika qurishni rejalashtirmoqda. Buning uchun 20 million yevro investitsiya yo‘naltiriladi.
Loyiha mahalliy aholi uchun 500 tagacha yangi ish o‘rni yaratishni ko‘zda tutadi.